উদ্ধৃত অংশের রসুনচাষি গাও ইয়াং, এমনিতে অন্ধ মেয়ে নিয়ে সংকটে, স্ত্রী গর্ভবতী, তাকে পিটিয়ে আহত করে জেলে ঢোকানো হয়। বিপ্লবোত্তরকালে ১৯৮০-র মাঝামাঝি সময়ে একটি ভীতিকর সামাজিক বাস্তবতা গাও ইয়াং আরো কয়েকটি পরিবারের ট্র্যাজেডির মধ্য দিয়ে মো ইয়ানের হাতে নির্মিত হয়েছে। এই উপন্যাসটিকে কেউ কেউ ফকনারের দ্য সাউন্ড অ্যান্ড ফিউরির সমকক্ষ কিংবা তার চেয়ে ভালো মনে করছেন। কেউ কেউ মো ইয়ানের মধ্যে গার্সিয়া মার্কেজের প্রতিবিম্বও দেখছেন।